**Opis predmetu zákazky:**

Predmetom zákazky je operatívny leasing (ďalej len OL) - prenájom osobných motorových vozidiel, v rozsahu služieb zabezpečujúcich pravidelný, ako aj nepravidelný servis, poistenia a všetkých zákonných poplatkov spojených s užívaním motorových vozidiel. Motorové vozidlá musia byť homologizované podľa zákona č. 725/2004 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov. Predmetom zákazky nie je odkúpenie motorových vozidiel po ukončení OL, ani po ukončení zmluvného vzťahu.

Predmetom OL môžu byť len nové vozidlá zakúpené v rámci Slovenskej republiky. Za nové vozidlo sa považuje také vozidlo, ktoré nebolo používané v prevádzke iným používateľom, rok výroby nie je skorší ako 5 mesiacov ku dňu odovzdania vozidla do prevádzky nájomcovi a údaj na tachometri neprevyšuje 150 najazdených kilometrov.

Verejný obstarávateľ si vyhradzuje právo objednať predmet zákazky na základe reálnej potreby, to znamená neodobrať celý predmet zákazky (operatívne objednávať a rušiť prenájom vozidiel podľa svojich potrieb).

Triedy vozidiel sú definované podľa kategorizácie, zdroj: Wikipédia: <https://sk.wikipedia.org/wiki/Trieda_automobilu>

Počet vozidiel a ich maximálny nájazd je uvedený v tabuľke č.1:

Tabuľka č.1:

|  |  |  |  |
| --- | --- | --- | --- |
| Položka | Kategória osobných vozidiel podľa ZAP SR | Predpokladaný počet požadovaných vozidiel | Maximálny nájazd kilometrov za 48 mesiacov |
| 1 | A0 -nižšia trieda | 19 | 120 000 |
| 2 | A3.1 - nižšia stredná trieda  elektromobil | 21 | 120 000 |
| 3 | A3.2 - nižšia stredná trieda  | 57 | 160 000 |
| 4 | B4.2 - stredná trieda | 3 | 160 000 |
| 5 | B4.2 - stredná trieda\_2 | 3 | 160 000 |
| 6 | C5 – vyššia stredná trieda | 3 | 160 000 |
| 7 | K - MPV nižšia stredná trieda | 19 | 120 000 |
| 8 | K - MPV nižšia stredná trieda elektromobil | 10 | 120 000 |

# Uchádzač je povinný zabezpečiť a mesačná splátka OL musí obsahovať:

* 1. Prihlásenie vozidiel na Dl PZ (Dopravný inšpektorát policajného zboru): prihlásenie pri uvedení vozidla do prevádzky a jedno odhlásenie po ukončení OL na Dl PZ vrátane zabezpečovania všetkých formalít pri zmene EČV.
	2. Diaľničnú známku pre územie Slovenskej republiky na celé obdobie nájmu pre všetky vozidlá.
	3. Poistenie vozidiel pre územie Slovenskej republiky a EÚ:
1. Povinné zmluvné poistenie (PZP): s krytím min. 6,45 mil. Eur pri škodách na zdraví a usmrtení a 1,3 mil. Eur pri vecných škodách a ušlom zisku pri jednej škodovej udalosti.

b) Havarijné poistenie vozidla (KASKO): spoluúčasť havarijného poistenia max 5%, min. 200 Eur

1. Poistenie čelného skla bez spoluúčasti,
2. Hlásenie poistných udalostí (PU): (v el. podobe) nahlasuje vodič prostredníctvom internetovej stránky uchádzača, formou e-mailu, aplikácie cez smartphone, alebo telefonicky zamestnancovi uchádzača,
3. GAP poistenie na účtovnú hodnotu vozidla, s plným krytím spoluúčasti z havarijného poistenia a po celú dobu OL,
4. úrazové poistenie osôb prepravovaných motorovým vozidlom musí byť v rosahu krytia min 33 193,92 Eur na osobu v prípade smrti úrazom a pre prípad trvalých následkov úrazu, podľa ich rozsahu príslušným percentom zo sumy min. 33 193,92 Eur,
5. poistenie náhradného vozidla – predmetom poistenia je náhrada nákladov až do limitu min. 1 000,- €, vynaložených poisteným na nájomné za poskytnuté náhradné vozidlo v dôsledku poškodenia vozidla na základe poistnej udalosti.

Uchádzač zabezpečuje kompletnú správu poistenia od nahlásenia poistnej udalosti až po uskutočnenie poistného plnenia.

# Ďalšie požadované služby:

* 1. *Údržba a servis:*

Uchádzač po celú dobu trvania prenájmu vo vlastnom mene a na vlastné náklady zabezpečuje údržbu a servis motorových vozidiel v rozsahu legislatívnych predpisov, garančných prehliadok, záručných a pozáručných povinných prehliadok predpísaných výrobcom vozidla podľa servisného plánu, výmeny opotrebených náhradných dielov a náhodných porúch spôsobených prevádzkou vozidla podľa kompletného bežného opotrebenia vozidla, TK a EK s výnimkou poškodení spôsobených treťou stranou alebo neodborným zaobchádzaním.

Verejný obstarávateľ požaduje dotupnosť servisných stredísk do 30 km od umiestnenia vozidiel verejným obstarávateľom. Pokrytie musí byť minimálne 90% v rámci SR. V nedostupných lokáciach verejný obstarávateľ požaduje pick-up servis bezplatne. Lokácia vozidiel je uvedená v prílohe č.3 Zmluvy.

* 1. *Pneuservis:*

Zabezpečenie:

* neobmedzeného počtu letných ako aj zimných pneumatík,
* sezónne uskladnenie vrátane vyváženia, skladovania, ošetrovania,
* zabezpečenie pneuservisných služieb, vrátane vyzdvihnutia vozidla z objektov nájomcu a jeho vrátenie späť nájomcovi po vykonaní pneuservisných služieb,
* výmeny ojazdenych pneumatík za nové realizovať najneskôr pri dosiahnutí minimálnej hĺbke dezénu pre:
	+ Letné pneumatiky od 2 mm
	+ Zimné pneumatiky od 4 mm
* bezplatného prevozu pneumatík medzi lokalitami v prípade presunu vozidla na požiadanie

V prípade neopravitelného poškodenia pneumatiky a zjazdenia druhej pneumatiky na tej istej osi vozidla pod 6 mm, dodanie oboch pneumatík bezplatne, ak nie je splnená podmienka zjazdenia druhej pneumatiky pod 6 mm dodanie len poškodenej pneumatiky, raz ročne bezplatne.

* 1. *Cestná Asistencia:*

24 hodinový “hot line info servis” prostredníctvom pevných a mobilných telefónnych liniek zamestnancov technického oddelenia uchádzača počas celej doby nájmu s pokrytím v Slovenskej republike a v Európe; súčasťou služby je aj cestná asistencia v prípade nehody alebo poruchy vozidla. Verejný obstarávateľ požaduje:

* Neobmedzený počet asistenčných zásahov
* Zahrnuté všetky riziká vrátane chyby vodiča
* Opravy na mieste
* Náhradné vozidlo zdarma minimálne na čas potrebný pre návrat domov, resp. dokončenia služobnej cesty (min. 5 dni)

Uchádzač je oprávnený rozšíriť rozsah ním poskytovaných alebo zabezpečovaných služieb za predpokladu, že výška splátky verejného obstarávateľa po rozšírení rozsahu poskytovaných alebo zabezpečovaných služieb neprekročí výšku splátky za služby, ktoré sú predmetom zmluvy.

* 1. *GPS monitoring vozidiel*

HW/SW na monitorovanie vozidiel verejného obstarávateľa (GPS monitoring a elektronická kniha jázd). Úspešný uchádzač predloží produktový list o poskytovanej aplikácii, z ktorej budú vyplývať minimálne nasledovné funkcionality:

- GPS lokátor pre každé dodané vozidlo s možnosťou zberu a zasielania dát o pohybe vozidla a prevádzkových parametrov

-   zobrazenie aktuálnej polohy vozidla v režime online na interaktívnej mape, vrátane histórie pohybu vozidla

- informácie o každom vozidle musia byť k dispozícii kedykoľvek online cez poskytnutý prístup pre vybraných pracovníkov verejného obstarávateľa

-   možnosť nastavenia rôznych úrovní oprávnení pre prístup vybraným zamestnancom lokálnym administrátorom verejného obstarávateľa

- možnosť vytvorenia skupín vozidiel tak aby mohli byť priradené vedúcemu zamestnancovi, ku kontrole zvereného vozového parku (vytváranie nákladových stredísk)

- vytváranie knihy jázd vozidiel s možnosťou schvaľovania nadriadeným/povereným zamestnancom na mesačnej báze

- možnosť elektronicky prenášať údaje o čerpaní do knihy jázd z dátových viet dodávateľov PHM

- kompatibilita s čítačkou RFID kariet MiFare (čip 4 Byte UID) na načítanie hexadecimálneho čísla s možnosťou zvukovej alebo svetelnej signalizácie priloženia karty (rozlíšenie akceptácie karty) pre identifikáciu vodiča využívajúceho vozidlo

-      pre vybraných pracovníkov možnosť aktualizácie čísiel RFID kariet a importu zamestnancov (txt/csv/xls) do systému

- pre vybraných pracovníkov možnosť opravy súkromnej / služobnej jazdy

- prepínač súkromnej/služobnej jazdy do všetkých vozidiel

- možnosť aktivovať a ukončiť jazdu otočením kľúča zapaľovania s prihliadnutím na štart/stop funkciu (aby predchádzajúca jazda nebola ukončená začiatkom novej jazdy alebo prerušená štart / stop funkciou)

- rozlišovanie kilometrov v meste, mimo mesta

- prístup k údajom cez webový prehliadač (šifrovaný kanál, port 443) alebo SW inštalovaný na koncovej pracovnej stanici verejného obstarávateľa lokálnym administrátorom verejného obstarávateľa s možnosťou konektivity na server dodávateľa (aktualizácia údajov)

* načítavanie údajov z riadiacej jednotky vozidla o stave paliva, najazdených kilometrov, ap.
* interface prepojenia s interným dochádzkovým systémom (iCard) pre automatizáciu spracovania služobných ciest,
* sledovanie stavu nabitia batérií elektromobilov.
	1. *Náhradné vozidlo*

Verejný obstarávateľ požaduje zabezpečiť bezplatne náhradné vozidlo:

* pri technickej poruche v prípade nepojazdnosti zabezpečiť do 24 hodín po dobu piatich dní,
* pri poistnej udalosti zabezpečiť od prvého dňa počas celej doby trvania opravy do odovzdania vozidla verejnému obstarávateľovi
* pri plánovanom servise trvajúcom viac ako 48 hodín do odovzdania vozidla verejnému obstarávateľovi

Náhradné vozidlá musia byť tej istej kategórie alebo o triedu nižšie ako je nepojazdné vozidlo.

* 1. *Riešenie poistných udalostí*

Verejný obstarávateľ je povinný dbať, aby poistná udalosť nenastala a vykonať všetky potrebné opatrenia k jej odvráteniu alebo obmedziť výšku vzniknutej škody podľa svojich možností.

V prípade vzniku poistnej udalosti sa uchádzač zaväzuje zabezpečiť všetky administratívne úkony spojené s riešením poistnej udalosti a v rozsahu požiadavky verejného obstarávateľa, hlavne odovzdať informácie o vzniku a priebehu poistnej udalosti v požadovanom čase. Verejný obstarávateľ bude súčinný pri riešení poistných udalostí.

Verejný obstarávateľ berie na vedomie, že musí splniť zákonom stanovené úkony pri vzniku poistnej udalosti. Pri odstraňovaní následkov poistnej udalosti konzultuje verejný obstarávateľ všetky postupy s uchádzačom a riadi sa jeho pokynmi. Ak verejný obstarávateľ poruší túto povinnosť, zodpovedá uchádzačovi za všetky škody, ktoré následkom takého konania vzniknú. Prípadné nelikvidné položky vylúčené poisťovňou z plnenia znáša uchádzač.

* 1. *Fleet management*

Verejný obstarávateľ požaduje prístup do online fleetmanagemet softwaru na správu prenajatých vozidiel.

Požiadavky na software:

* reporting poistných udalostí (prehlaď, počet, škodovosť, ai.),
* prihlásenie na základe pridelených práv pre jednotlivých zamestnancov,
* servisné zásahy a náklady – dátumu vykonania, EČ, rozsah, cena, stav km,
* rozpis jednotlivých servisných zásahov zatriedených podľa ŠPZ vozidiel,
* informácie o výškach mesačných splátok jednotlivých vozidiel položkovito,
* obstarávacia cena vozidla, mesačná splátka,
* zoznam servisných stredísk a partnerov zabezpečujúcich služby,
* možnosť zasielania reportov na email vybraných zamestnancov,
	1. *Zastúpenie v SR*

Verejný obstarávateľ požaduje, aby mal uchádzač, ktorý je zahraničnou osobou, v SR obchodné zastúpenie, zriadený podnik zahraničnej osoby alebo organizačnú zložku podniku